વાયુસેનાના પાઈલટનું માનવું છે કે ભલે તેમની પાસે આ વિમાન મોડેથી આવ્યાં, પરંતુ તે સારી હાલતમાં આવ્યાં હોવાથી તેમાં ઉડાન ભરવાનો ફ્રાન્સમાં બનેલા મિરાજ-૨૦૦૦ વિમાન કરતાં સારો અનુભવ છે, તેમાં વિદ્યુત સંચાલિત રડાર, ઈલેક્ટ્રોનિક યુદ્ધ ઉપકરણ, આકાશમાં ઈંધણ ભરવાની સુવિધા છે. આ ઉન્નત મિસાઈલ સાથે જોડાઈ શકે છે, જોકે તેજસના પ્રવેશ માટે લાંબો ઈંતેજાર કરવો પડ્યો તેના પરથી સબક શીખવાની જરૂર છે. નોંધપાત્ર અે છે કે હાલ જે વિમાન વાયુસેનાને મળ્યું છે તે તેજસનું અેમકે-૧ સંસ્કરણ છે. વર્તમાન સંરક્ષણની બાબતો સામેના પડકારની દૃષ્ટિએ વધુ ઉપયુક્ત સંસ્કરણ અેમકે-૨ આવવામાં હજુ ત્રણથી પાંચ વર્ષ લાગી શકે તેમ છે.